

**REPUBLIKA HRVATSKA**

 **BRODSKO – POSAVSKA ŽUPANIJA**

**OPĆINA VELIKA KOPANICA**

**Općinsko vijeće**

KLASA: 021-05/20-01/05

URBROJ: 2178/12-03-20-02

Velika Kopanica, 19. listopada 2020. godine

**Z A P I S N I K**

**S 30. SJEDNICE OPĆINSKOG VIJEĆA**

**OPĆINE VELIKA KOPANICA**

Na 30. sjednici Općinskog vijeća Općine Velika Kopanica održanoj 4. kolovoz2020. godine u Općinskoj vijećnici, Vladimira Nazora 1, Velika Kopanica, bilo je nazočno 10 od 13 izabranih vijećnika.

Nazočni vijećnici: Tomislav Jagić – predsjednik Vijeća, Šimo Kladarić – zamjenik Predsjednika Vijeća, Ivan Antolović, Darko Relota, Marina Jularić, Krunoslav Zdunić, Miroslav Matić (došao nakon izglasavanja Dnevnog reda), Josip Glavačević, Mato Mikleušević, Anamarija Vukovac.

Odsutni vijećnici: Željko Matić, Zdenka Knežević i Ivan Stojšić.

Ostali prisutni: Ivan Meteš – načelnik, Blaž Šokčević – zamjenik načelnika i Marija Lolić – pročelnica JUO.

Predsjednik Općinskog vijeća Općine Velika Kopanica (u daljnjem tekstu Predsjednik) – Tomislav Jagić, otvorio je sjednicu u 19,00 h i pozdravio sve prisutne te konstatirao kvorum.

Predsjednik iznosi da predlaže nadopunu Dnevnog reda sukladno članku 58. Poslovnika:

9. točka Dnevnog reda dodaje se i glasi:

„Prijedlog Odluke o davanju suglasnosti za preuzimanje ižimače i ambara iz zbirke Muzeja Brodskog Posavlja“

Predsjednik daje na glasanje nadopunu Dnevnog reda.

Javnim glasovanjem je nadopuna jednoglasno usvojena (9 glasova ZA).

Predsjednik predlaže sljedeći Dnevni red:

**DNEVNI RED:**

1. Verifikacija Zapisnika s 29. sjednice Općinskog vijeća Općine Velika Kopanica;
2. Prijedlog Polugodišnjeg izvješća o izvršenju Proračuna Općine Velika Kopanica za razdoblje od 1.1 do 30.6.2020. godine;
3. Prijedlog Odluke o davanju suglasnosti za provedbu ulaganja na području Općine Velika Kopanica za projekt „Izgradnja dječjeg igrališta“;
4. Prijedlog Odluke o stavljanju van snage Odluke o provođenju zajedničkog postupka davanja koncesije za obavljanje javne usluge prikupljanja, odvoza i zbrinjavanja miješanog i biorazgradivog komunalnog otpada;
5. Prijedlog Odluke o izmjeni i dopuni Odluke o načinu pružanja javne usluge prikupljanja miješanog komunalnog otpada i biorazgradivog otpada na području Općine Velika Kopanica;
6. Prijedlog Odluke o imenovanju suca porotnika Županijskog suda u Slavonskom Brodu;
7. Zahtjev za pomoć u realizaciji kupnje vatrogasnog kombi vozila – Dobrovoljno vatrogasno društvo Divoševci;
8. Ponovna zamolba – opomena pred tužbu – Milan Mijatović;
9. Prijedlog Odluke o davanju suglasnosti za preuzimanje ižimače i ambara iz zbirke Muzeja Brodskog Posavlja.
10. Razno.

Nakon čitanja Dnevnog reda, Predsjednik isti daje na raspravu. Nakon što nije bilo komentara i prijedloga ide na glasanje. Dnevni red je javnim glasovanjem usvojen jednoglasno (9 glasova ZA).

**TOČKA 1:** **Verifikacija Zapisnika s 29. sjednice Općinskog vijeća Općine Velika Kopanica**

Predsjednik otvara 1. točku dnevnog reda i daje ju na raspravu.

Kako nema nikakvih komentara, pitanja i prijedloga, Predsjednik daje na glasovanje Zapisnik s 29. sjednice Općinskog vijeća Općine Velika Kopanica

Zapisnik s 29. sjednice Općinskog vijeća Općine Velika Kopanica je javnim glasovanjem usvojen jednoglasno (10 glasova ZA).

**TOČKA 2: Prijedlog Polugodišnjeg izvješća o izvršenju Proračuna Općine Velika Kopanica za razdoblje od 1.1 do 30.6.2020. godine**

Predsjednik otvara 2. točku dnevnog reda i daje riječ načelniku.

Načelnik pozdravlja prisute i izlaže Polugodišnji izvještaj o izvršenju Proračuna. Navodi da su rashodi i izdaci utvrđeni po pozicijama proračuna za 1.1.-30.06.2020. godine izvršeni u ukupnom iznosu od 6.038.498,84 kn. Stanje žiro-računa na dan 1.1.2020.godine bilo je 2.961.664,76 kn, a na dan 30.06.2020. godine 612.851,43 kn. Načelnik izlaže najznačajnije projekte i troškove realizirane u prvih 6. mjeseci 2020. godine.

Kako nema nikakvih komentara, pitanje i prijedloga, Predsjednik daje na glasanje 2. točku dnevnog reda.

Polugodišnje izvješće o izvršenju Proračuna Općine Velika Kopanica za razdoblje od 1.1. do 30.6.2020. godine je javnim glasovanjem usvojeo jednoglasno (10 glasova ZA).

**TOČKA 3: Prijedlog Odluke o davanju suglasnosti za provedbu ulaganja na području Općine Velika Kopanica za projekt „Izgradnja dječjeg igrališta“**

Predsjednik otvara 3. točku dnevnog reda i daje riječ pročelnici.

Pročelnica navodi da je riječ o Odluci koja se donosi u svrhu prijave projekta Izgradnja dječjeg vrtića na Natječaj za provedbu tipa operacije 2.1.3 „Ulaganje u pokretanje, poboljšanje ili proširenje lokalnih temeljnih usluga za ruralno stanovništvo uključujući slobodno vrijeme i kulturne aktivnosti te povezanu infrastrukturu koji je raspisao LAG „Slavonska Ravnica“.

Kako nema nikakvih komentara, pitanja i prijedloga, Predsjednik daje na glasanje 3. točku dnevnog reda.

Odluka o davanju suglasnosti za provedbu ulaganja na području Općine Velika Kopanica za projekt „Izgradnja dječjeg igrališta“ je javnim glasovanjem usvojena jednoglasno (10 glasova ZA).

**TOČKA 4: Prijedlog Odluke o stavljanju van snage Odluke o provođenju zajedničkog postupka davanja koncesije za obavljanje javne usluge prikupljanja, odvoza i zbrinjavanja miješanog i biorazgradivog komunalnog otpada**

Predsjednik otvara 4. točku dnevnog reda i daje riječ načelniku.

Načelnik objašnjava da se odustalo od zajedničkog provođenja postupka davanja koncesije za odvoz komunalnog otpada sa susjednim općinama. Proveden je postupak koji je poništen. I sada su se dogovorili da će svaka Općina ići sama u nabavu koncesije. Iz tog razloga je potrebno poništiti ovu Odluku,

Kako nema nikakvih komentara, pitanja i prijedloga, Predsjednik daje na glasanje 4. točku dnevnog reda.

Odluka o stavljanju van snage Odluke o provođenju zajedničkog postupka davanja koncesije za obavljanje javne usluge prikupljanja, odvoza i zbrinjavanja miješanog i biorazgradivog komunalnog otpada je javnim glasovanjem usvojena jednoglasno (10 glasova ZA).

**TOČKA 5: Prijedlog Odluke o izmjeni i dopuni Odluke o načinu pružanja javne usluge prikupljanja miješanog komunalnog otpada i biorazgradivog otpada na području Općine Velika Kopanica**

Predsjednik otvara 5. točku dnevnog reda i daje riječ načelniku.

Načelnik objašnjava da je ova točka dnevnog reda povezana s prethodnom točkom. Koncesija za odvoz komunalnog otpada se raspisuje temeljem ove Odluke koja se sada mijenja i dopunjuje sukladno važećim zakonskim propisima.

Kako nema nikakvih komentara, pitanja i prijedloga, Predsjednik daje na glasanje 5. točku dnevnog reda.

Odluka o izmjeni i dopuni Odluke o načinu pružanja javne usluge prikupljanja miješanog komunalnog otpada i biorazgradivog otpada na području Općine Velika Kopanica je javnim glasovanjem usvojena jednoglasno (10 glasova ZA).

**TOČKA 6: Prijedlog Odluke o imenovanju suca porotnika Županijskog suda u Slavonskom Brodu**

Predsjednik otvara 6. točku dnevnog reda i daje riječ načelniku.

Načelnik za imenovanje sudca porotnika Županijskog suda u Slavonskom Brodu ispred Općine Velika Kopanica predlaže Mihaelu Kitanović. Navodi da je riječ o mladoj pravnici koja radi u Slavonskom Brodu u Poreznoj upravi i da odgovara svim kriterijima.

Vijećnik Kladarić pita načelnika je li se kontaktiralo s predloženom. Načelnik odgovara da je i da je prihvatila imenovanje.

Kako nema drugih komentara, pitanja i prijedloga, Predsjednik daje na glasanje 6. točku dnevnog reda.

Odluka o imenovanju suca porotnika Županijskog suda u Slavonskom Brodu je javnim glasovanjem usvojena jednoglasno (10 glasova ZA).

**TOČKA 7: Zahtjev za pomoć u realizaciji kupnje vatrogasnog kombi vozila – Dobrovoljno vatrogasno društvo Divoševci**

Predsjednik otvara 7. točku dnevnog reda i daje riječ načelniku.

Načelnik navodi da se DVD Divoševci obratio sa zamolbom za pomoć u kupnji vatrogasnog vozila. Dobili su 40.000,00 kn od županije za istu namjenu, međutim to nije dovoljan iznos. Stoga načelnik predlaže da im se odobri 15.000,00 kn.

Vijećnik Zdunić navodi da su bili primorani poslati zamolbu zato što ove godine nisu mogli organizirati vatrogasnu zabavu na kojoj su planirali zaraditi taj novac.

Vijećnik Glavačević navodi da nije dobro čuo, predlaže li načelnik 15.000 ili 50.000 kn. Načelnik odgovara 15.000,00 kn.

Kako nema drugih komentara, pitanja i prijedloga, Predsjednik daje na glasanje 7. točku dnevnog reda.

Zaključak o dodijeli financijskih sredstva DVD-u Divoševci za sufinanciranje kupnje vatrogasnog vozila je javnim glasovanjem usvojena jednoglasno (10 glasova ZA).

**TOČKA 8: Ponovna zamolba – opomena pred tužbu – Milan Mijatović**

Predsjednik otvara 8. točku dnevnog reda i daje riječ načelniku.

Načelnik čita zamolbu-opomenu g. Mijatovića. Predlaže da se ta zamolba odbije iz razloga što se mnogi mještani nalaze u istoj situaciji.

Kako nema nikakvih komentara, pitanja i prijedloga, Predsjednika daje na glasanje 8. točku dnevnog reda.

Ponovna zamolba – opomena pred tužbu Milana Mijatovića je javnim glasovanjem odbijena jednoglasno (10 glasova PROTIV).

**TOČKA 9: Prijedlog Odluke o davanju suglasnosti za preuzimanje ižimače i ambara iz zbirke Muzeja Brodskog Posavlja**

Predsjednik otvara 9. točku dnevnog reda i daje riječ načelniku.

Načelnik navodi da je se ovom Odlukom Općina obvezuje preuzeti u svoje vlasništvo i brigu ižimaču i ambar od Muzeja Brodskog Posavlja. Za ižimaču i ambar su se ionako do sada brinuli članovi KUD-a Ivan Goran Kovačić iz Beravaca.

Kako nema nikakvih komentara, pitanja i prijedloga, Predsjednika daje na glasanje 9. točku dnevnog reda.

Odluka o davanju suglasnosti za preuzimanje ižimače i amabara iz zbirke Muzeja Brodskog Posavlja je javnim glasovanjem usvojena jednoglasno (10 glasova ZA).

**TOČKA: Razno**

Predsjednik otvara točku razno i daje riječ zamjeniku načelnika.

Zamjenik izvještava Vijeće o radu Stožera civilne zaštite Općine.

Načelnik izvještava Vijeće o trenutnim radovima u Općini.

Vijećnik Mikleušević predlaže da se pošalje zahtjev ŽUC-u da se stavi znak za krivinu i ograničenje brzine u Maloj Kopanici kod Filera. Načelnik odgovara da će poslati zahtjev.

Vijećnik Kladarić pita ima li kakvih informacija vezanih uz povrat poljoprivrednog zemljišta. Načelnik navodi da je razgovarao sa saborskom zastupnicom Zmajić na tu temu i da se čeka usvajanje Uredbe.

Kako nema nikakvih pitanja, Predsjednik zaključuje sjednicu u 19:40h.

Zapisničarka Predsjednik Općinskog vijeća

**Marija Lolić, mag.soc. Tomislav Jagić, mag.ing.silv.**